APROBACIÓN DEFINITIVA ORDENANZA FISCAL REGULADORA DA TAXA POLA PRESTACIÓN DO SERVIZO DE PUNTO DE ATENCIÓN Á INFANCIA DO CONCELLO DE ARBO
ADMINISTRACIÓN LOCAL — Municipal — Arbo (Ordenanzas e Regulamentos, 30/10/2015)

O Pleno do Concello de Arbo, en sesión ordinaria celebrada o día 28.09.15, acordou a aprobación definitiva, con resolución expresa das reclamacións presentadas, da imposición da taxa pola prestación do servizo de punto de atención á infancia e a Ordenanza Fiscal reguladora da mesma, cuxo acordo e texto íntegro da ordenanza se fai público en cumprimento do artigo 17 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: “PRIMEIRO. Estimar as alegacións presentadas o día 14.09.15 (R. E. núm.1275) por Dª Nicoleta Andreea Cassia Gonzalez de San Pedro De Alos, con DNI núm.XXXXXXXXX, na súa calidade de usuaria do Punto de Atención á Infancia, polas seguintes causas: 1ª Necesidade de modificar a redacción do art.5.1º da Ordenanza co fin de deixar claro o método a empregar para o cálculo da cota tributaria a pagar co fin de evitar posibles interpretacións erróneas e que os usuarios saiban con total seguridade a taxa que lles sae a pagar con esta adecuación a normativa autonómica.2ª Necesidade de modificar o art.5.2º en aras de garantir unha seguridade xurídica e evitar interpretacións erróneas, para deixar reflectido nel de forma clara que ditos descontos son acumulativos. SEGUNDO. Aprobar con carácter definitivo, unha vez resoltas as reclamacións presentadas, a nova Ordenanza Fiscal Reguladora da Taxa pola Prestación do Servizo de Punto de Atención á Infancia, coa redacción definitiva unha vez incorporadas á mesma as modificacións derivadas da reclamación presentada e estimada nos termos nos que figura no expediente e coa redacción que a continuación se recolle: No uso das facultades conferidas polos artigos 133.2 e 142 da Constitución e polo artigo 106 da Lei 7/1985, do 2 de abril e de conformidade co disposto nos artigos 15 a 27 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e conforme ó establecido no artigo 19 da Orde do 30 de decembro de 2010 pola que se regulan as bases que rexerán o procedemento de concesión de axudas para o mantemento das escolas infantís de 0-3 anos e os puntos de atencións á infancia dependentes das Corporacións Locais, o Concello de Arbo establece a taxa pola prestación do servizo de Punto de Atención a Infancia do concello de Arbo (PAI), que se rexerá pola presente Ordenanza Fiscal. O feito impoñible o constitúe a prestación do servizo pola asistencia dos/as menores que previa solicitude dos seus pais ou titores/as, cumprindo os requisitos legais, sexan admitidos no PAI.1. Son suxeitos pasivos desta taxa, en concepto de contribuíntes, as persoas que resulten beneficiadas ou afectadas pola actividade administrativa ou servizo que constitúe o feito impoñible desta taxa.2. Tendo en conta que os usuarios do servizo gravado por esta taxa son menores de idade que non teñen capacidade de obrar, actuarán no seu nome, cos efectos previstos na Lei xeral tributaria, os seus pais, titores/as ou calquera outro representantes legal a quen corresponda o exercicio da patria potestade. Os pais ou titores/as e aquelas persoas que ostentan a representación legal do/a menor ou solicitasen a inscrición do/a menor. TARIFAS: 1. Taxa por asistencia A taxa por asistencia ao PAI fíxase en 163,52 € mensuais, e sobre esta taxa, segundo a renda per cápita mensual da unidadade familiar, aplicaranse as reducións que se recollen na Resolución do 7 de agosto de 2013, da Dirección Xeral de Familia e inclusión, pola que se actualizan os prezos públicos establecidos por Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes da Consellería de Traballo e Benestar, modificado por Decreto 91/2014, do 17 de xullo. Todo elo, sen prexuízo das actualización que se realicen cada curso escolar en base ao IPC pola Comunidade Autónoma de Galicia sobre dita taxa de asistencia e reducións. Cando o/a alumno/a teña solicitada e concedida unha praza en réxime de media xornada, a taxa de asistencia reducirase no cincuenta por cento da taxa que lle corresponda aboar de acordo coa renda per cápita da unidade familiar. Enténdese por media xornada cando o neno/a permanece no PAI un máximo de 4 horas; e considérase xornada completa cando o neno/a permanece no PAI máis de 4 horas ao día. A matrícula pagarase xunto co primeiro mes da taxa de pago. E será un pago único de 10 €. 2. Descontos Segundo as circunstancias da unidade familiar, das cotas resultantes de aplicar as tarifas establecidas realizaranse os seguintes descontos: a.20 % no caso de nenos/as que pertenzan a unha familia numerosa e presenten o titulo correspondente. b. 20% no caso de nenos/as que pertenzan a unha unidade familiar monoparental. c. 20% no caso de asistencia dalgún/ha irmá/n ao mesmo centro. d. 20% no caso dun/ha neno/a con discapacidade física ou psíquica Os descontos anteriores, cando se dan nunha mesma persoa, serán acumulables. Cando por circunstancias sobrevidas (solicitude fora do prazo, traslado de residencia, etc.), o/a neno/a ingrese no centro con posterioridade ao día 15 do mes, a cota que lle corresponde pagar polo dito mes terá un desconto dun 50%. A falta de asistencia do/a usuario/a durante un período determinado non supón ningunha redución, nin exención de tarifa mentres non se formalice a baixa correspondente. Ademais terase en conta o disposto na Disposición Derradeira do Regulamento de Organización do PAI. As tarifas actualizaranse cada curso escolar na mesma proporción que a variación interanual positiva experimentada polo índice de prezos de consumo (IPC) para a Comunidade Autónoma de Galicia no mes de xaneiro anterior ao do curso escolar en que se pretenda que produza os efectos.3. Base de cálculo 1. Para os efectos do disposto nesta ordenanza, enténdese por renda per cápita mensual o resultado de dividir polo número de persoas que compoñen a unidade familiar, o cociente resultante de dividir por doce a suma dos ingresos totais da unidade familiar. Enténdese por unidade familiar, para os efectos desta ordenanza, a formada polos pais e fillos menores de dezaoito anos ou fillos maiores de dezaoito anos, cunha minusvalía superior ao 33% por cento. No caso de familias monoparentais, e para efectos do cálculo da renda per cápita ao que se refire o parágrafo anterior, increméntase nun 0.8 o número real de membros que compoñen a unidade familiar.2. Para os efectos desta ordenanza, teñen a consideración de ingresos a suma da base impoñible xeral maila base impoñible do aforro do IRPF. Para as persoas non obrigadas a declarar, as bases impoñibles ás que fai referencia obteranse como resultado de aplicar aos datos existentes na Administración, os criterios da lexislación do imposto sobre a renda das persoas físicas.3. Os ingresos da unidade familiar que non exista obriga de incluír na declaración da renda (pensións de alimentos, compensatorias, etc), e que se engadirán a aqueles, teranse en conta coas actualizacións correspondentes establecidas na resolución que as recoñezan.4. De carecer de acreditación documental dalgunha das incidencias alegadas neste artigo, poderase presentar un informe dos servizos sociais do concello correspondente.5. A documentación citada anteriormente fará referencia ás circunstancias existentes no momento de abrir o prazo de renovación, novo ingreso e matrícula. Ao longo do curso poderase proceder á revisión da taxa fixada inicialmente cando concorran e se xustifiquen variacións socioeconómicas na unidade familiar referidas aos seguintes casos: a) A modificación das variables que determinan os descontos recollidos na normativa vixente en materia de taxas públicas. b) As variacións nos seus ingresos que impliquen unha modificación substancial na súa capacidade económica. Só se terán en conta as variacións que supoñan unha diminución ou incremento de mais do 20% no cómputo anual fronte os ingresos declarados na solicitude de praza, ou de ser o caso, nunha variación posterior. Estas variacións deberán ter unha duración dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal ou por calquera outra documentación, que a xuízo da técnica correspondente, xustifique e permita un novo cálculo da renda per cápita da unidade familiar. c) A variación no número de membros da unidade familiar, se fose o caso. Neste sentido a/o beneficiario/a queda obrigado a comunicar calquera variación que se produza ao respecto. A modificación da taxa, se é o caso, será resolta pola técnica correspondente do Concello de Arbo e aplicarase a partir do primeiro día do mes natural seguinte ao da data da correspondente resolución.1. O período impositivo coincide co mes natural de prestación de servizos. A cota tributaria resultante da aplicación dos seus preceptos anteriores non poderá reducirse aínda cando a prestación do servizo non teña lugar durante todo o mes natural.2. A taxa retribúese co inicio do mes natural, agás nos casos de incorporación ao servizo con posterioridade a tal data, no que se retribuirá a taxa coa correspondente alta.3. A falta de pagamento de dúas mensualidades consecutivas ou tres alternas orixinará a perda do dereito á praza.1. A liquidación da cota tributaria practicarase por meses naturais e deberanas aboar os interesados nos dez primeiros días de cada mes, na entidade ou entidades financeiras que indique o Concello ou, no seu caso, o concesionario do servizo. En calquera momento o suxeito pasivo terá a posibilidade de domiciliar os recibos.2. A non asistencia do usuario ao centro durante un período determinado non supón redución ningunha, nin extinción da tarifa, mentres non se formalice a baixa correspondente.3. Os criterios de aplicación da presente Ordenanza están adaptadas á Orde do 3 de marzo de 2011 pola que se regula o procedemento de adxudicación de prazas nas escolas infantís 0-3 anos, dependentes da Consellería de Traballo e Benestar para o curso 2011/12, polo que calquera interpretación sobre a súa aplicación axustarase á citada normativa. Os suxeitos pasivos aos que se refire o artigo 3º, non terán a obriga de aboar a cota durante os seguintes períodos: a) Cando por calquera motivo distinto ao período de vacacións anuais o centro permaneza pechado por un período superior a quince días. b) Cando por causa debidamente xustificada a/o nena/o deixe de asistir temporalmente ao centro. Neste caso, o suxeito obrigado estará exento de aboar a cota mensual dende o primeiro día do segundo mes natural seguinte á data de non asistencia ao centro. A suspensión da cota durará ata o día primeiro do mes natural en que teña lugar a incorporación da/o nena/o ao centro. Non obstante, se a reincorporación se produce con posterioridade ao día 15 do mes, a cota correspondente a dito mes reducirase nun 50%. Tanto nestes casos coma noutros que presenten solicitude de exención de tarifa, durante o período que corresponda, deberán xustificar a circunstancia que a motiva. En materia de infraccións e sancións estarase ao disposto na Lei Xeral Tributaria e nas disposicións que a complemente e desenvolvan. Xunto coa solicitude achegarase a seguinte documentación: — Fotocopia compulsada do DNI ou pasaporte dos pais ou titores legais. — Fotocopia compulsada do libro de familia onde apareza o neno/a e se non, outro documento que acredite oficialmente a situación — Certificado de empadroamento e convivencia expedido polo Concello — Declaración da renda o certificación de estar exento de facela — Última nómina ou no caso de autónomos xustificante do último ingreso á conta trimestral — Certificación no INEM acreditativa da situación de desemprego e da recepción ou non de prestacións. — Título de familia numerosa — Informe dos equipos de valoración e orientación dependentes da Vicepresidencia da Igualdade e do Benestar ou órgano competente na materia na Administración do Estado ou nas correspondentes Comunidades Autónomas sobre o grao de discapacidade e a súa necesidade de integración nos caso de nenos con discapacidades — Informe dos servizos socias do Concello sobre a inclusión da familia do neno nos programas de intervención familiar das Consellería de Sanidade, ou da Vicepresidencia da Igualdade e do Benestar ou órgano competente na materia, que veñan desenvolvendo os devanditos servizos socias do Concello — ______________________________________________________________ — ______________________________________________________________ — ______________________________________________________________ Esta ordenanza derroga expresamente a ordenanza fiscal reguladora da taxa pola prestación do servizo de atención á infancia publicada no BOP nº 57 de 21 de marzo de 2013, e modificada por acordo plenario de 29.12.14 que foi publicado no BOP nº 47 de 10 de marzo de 2015; e calquera outra disposición de igual ou inferior rango que sexa contraria á mesma. A presente ordenanza fiscal entrará en vigor unha vez aprobada definitivamente e publicada no Boletín Oficial da Provincia, e comezará a aplicarse a partir do día seguinte da súa publicación, permanecendo vixente ata que se acorde a súa modificación ou derrogación expresa.” TERCEIRO. Publicar dito acordo definitivo e o texto íntegro da nova Ordenanza Fiscal reguladora da taxa pola prestación do servizo de punto de atención á infancia do Concello de Arbo no Boletín Oficial da Provincia e no taboleiro de anuncios do Concello, aplicándose a partires da data que sinala dita Ordenanza. Con dita publicación e a efectos meramente informativos publicarase tamén o seguinte ANEXO: a) Rendas inferiores ao 30% do IPREM: prezo da praza 0 €. b) Rendas comprendidas entre o 30% e inferiores ao 50% do IPREM: prezo da praza 0 €. c) Rendas comprendidas entre o 50% e inferiores ao 75% do IPREM: prezo da praza 33,83 €. d) Rendas comprendidas entre o 75% e inferiores ao 100% do IPREM: prezo da praza 67,65 €. e) Rendas comprendidas entre o 100% e inferiores ao 125% do IPREM: prezo da praza 108,65 €. f) Rendas comprendidas entre o 125% e inferiores ao 150% do IPREM: prezo da praza 129,16 €. g) Rendas comprendidas entre o 150% e o 200% do IPREM: prezo da praza 142,49 €. h) Rendas superiores ao 200% do IPREM: prezo da praza 164,01 €. CUARTO. Notificar este acordo a Dª Sandra Álvarez Perez, ao ter presentado alegacións durante o período de información pública. QUINTO. Facultar ao Sr. Alcalde-Presidente para todos aqueles trámites que se tornen precisos en execución deste acordo.” Contra o presente acordo, conforme ao artigo 19 do Real Decreto Lexislativo 2/2004, de 5 de marzo, poderá interpoñerse polos interesados recurso contencioso-administrativo, no prazo de dous meses contados a partires do día seguinte da publicación deste anuncio no Boletín Oficial da Provincia ante o Tribunal Superior de Xustiza de Galicia. En Arbo a 5 de outubro de 2015.—O Alcalde, Horacio Gil Expósito.